Discussió:Navars

message: Crec que l'article s'hauria de reanomenar a Navars. Els noms dels articles han de ser la forma en català correctament escrita. Que la forma oficial tingui faltes o sigui en una altra llengua són temes interessants a esmentar a l'article, però una enciclopèdia vol ser una obra acadèmica i no un document oficial.
Notifico .
Servitje (digue'm) 11:06, 21 maig 2018 (CEST)
replies: text: Malgrat que l'argument que esgrimeixes és totalment vàlid, al meu entendre, no estic d'acord amb la proposta. Independentment de l'origen correcte del nom Navars, ens hem de guiar pel Nomenclàtor Oficial de Toponímia de Catalunya, el qual dona com a nom oficial Navàs. Vegeu . Salutacions cordials.--Quimpuig12 (disc.) 17:42, 22 maig 2018 (CEST)

text: Com a autoritat se cita un text que afirma expressament que "no s'ha pogut assolir la correcció de noms que presenten una denominació incorrecta segons el punt de vista de la normativa lingüística de l'Institut d'Estudis Catalans". Un reconeixement més clar que el poble es diu Navàs, i no Navars, no cal, oi? L'IEC pot plantejar el que vulgui, però corregir el nom oficial d'un poble li pot escaure a un filòleg, no així a una enciclopèdia.  Lionni (disc.) 07:45, 3 feb 2022 (CET)

message: S'acaba de reanomenar Navars a Navàs, sense discussió i contra la política de VP:AP que diu:
Aleshores està clar que la política diu que el nom de l'article ha de ser la forma normativa (n'és l'exemple prototípic) i no hi ha res que faci diferent Navars dels altres municipis que estan en la mateixa situació, i s'ha de tornar a reanomenar a la forma normativa. Pere prlpz (disc.) 16:24, 27 feb 2023 (CET)
replies: text: Bon dia, @Pere prlpz. He reanomenat la pàgina a Navars tal com indiqueu que s'ha de fer. Roger Manro (disc.) 17:55, 28 feb 2023 (CET)
replies: text: :S'hauria d'anomenar Navàs, que és el consta als DNIs dels que són nascuts allà, de la mateixa manera que és com el poble es conegut a la zona. Navars és un mot arcaic que ja no s'utilitza, més enllà de descriure d'on ve el nom del poble: Anar a baix - Nar a baix - Na baix - Navars - Navàs. (Anar a baix al riu, ja que el nucli actual de població és més proper al riu que el nucli original, actualment Castelladral. 79.153.13.204 (discussió) 18:39, 17 maig 2024 (CEST)
replies: text: ::L'argument del DNI no s'aguanta, ja que prou bé que escrivim Copenhaguen, quan als DNIs dels danesos que són d'allà hi posa clarament København, això per començar.

text: ::Pel que fa a l'origen que proposes per al nom, la Viquipèdia no és lloc per a especulacions pseudocientífiques, ja hi ha una branca científica anomenada etimologia que està ben establerta. Per tant, abans d'especular sense fonaments i d'escampar desinformació, prova de cercar almenys què diu un diccionari etimològic.

text: ::Salut, -- Apollo | Discussió   19:12, 17 maig 2024 (CEST)
replies: text: :::I la font fiable que diu com s'escriuen les coses en català és l'Institut d'Estudis Catalans, no el DNI. Pere prlpz (disc.) 19:19, 17 maig 2024 (CEST)
Tornem-hi.  Val l'explicació de més amunt i s'ha de tornar a reanomenar l'article al nom en català segons l'IEC.--Pere prlpz (disc.) 14:25, 25 jul 2023 (CEST)
thread_title:  Reanomenament